Filmes hírek – V. E. Schwab: A Darker Shade of Magic – Prológus – Egy jó könyvhöz.
február 25, 2017 március 6, 2017 RavenS
Izgalmas hírek röppentek fel nemrégen, miszerint V. E. Schwab nagysikerű fantasy regényének, mely A Darker Shade of Magic címre hallgat, elkeltek a megfilmesítési jogai. Nem más nyerte a licitet, mint a Sony studió! A castingról még semmi biztosat nem tudni, de Gerard Butler már biztos, hogy nyakig benne van a buliban a saját produkciós vállalatával, csakúgy mint Neal Moritz, aki a Sonyval kötött szerződése értelmében az adaptáció producere lesz.
Moritz volt szintén a producere a nemrég még a mozikban futó Passengers – Utazók című sci-finek is, Jennifer Lawrence-szel és Chris Prattal a főszerepben, illetve a Halálos Iramban 8-nak, ami idén áprilisban kerül a mozikba.
A könyv magyarul is napokon belül megjelenik a Ventus Libro gondozásában, mégpedig az Egy sötétebb mágia címmel. A Darker Shade of Magic egyébként egy trilógia kezdete; a második rész, A Gathering of Shadows tavaly jelent meg, ameddig a lezáró kötet, A Conjuring of Light csak nemrég érkezett a boltokba külföldön.
Nem tudom, ti hogy vagytok vele, de mi itt a Prológusnál izgatottan várjuk mind a könyv hazai megjelenését, mind a filmes adaptációt! Bloggereink közül jó néhányan rajongói az írónő munkásságának, és márciusban egy egész hetet szentelünk V. E. Schwab könyveinek, úgyhogy érdemes lesz velünk maradni!
A Darker Shade of Magic adaptáció Egy sötétebb mágia fantasy filmek friss megjelenések mágia V. E. Schwab Ventus Libro
Előző bejegyzés Tematikus könyvajánló – Promágus kupa
Következő bejegyzés V. E. Schwab -Vicious (Promágus Kupa)